TAC12 TV - La biblioteca serveix als antics socis del govern d'Altafulla per començar a marcar diferències\nUn Ple que estrenava nova col·locació pels regidors del Pdecat, ja fora de l'equip de Govern d'Altafulla, en un ple marcat per l'absència, per motius personals del regidor de Ciutadans, que feia que la minoria de l'Alternativa Altafulla al Govern fos més ajustada, amb un empat tècnic de 5 regidors amb la nova oposició de l'Eina i el Partit Demòcrata. En un ple on els exconvergents responien encara al costat del Govern en alguns temes però prop de l'Esquera independentista en un dels més polèmics, el futur de la biblioteca municipal. L'alcalde va haver de fer ús del seu vot de qualitat per rebutjar la proposta de l'EINA de fer un procés participatiu per decidir finalment la ubicació d'una nova biblioteca adaptada a les necessitats d'Altafulla.\nUn Ple on l'EINA va recordar constantment a l'alcalde que en aquest mandat ha trencat dos pactes de Govern, reiterant-li que convoqui les Juntes de Portaveus i que a partir d'ara, s'acostumi a dialogar. L'abstenció del PdeCat en canvi va permetre a Alternativa Altafulla aprovar una moció presentada per l'alcalde contra la repressió policial de l'1 d'octubre, un text però que no va agradar als independentistes, perquè no considerava que s'hagués celebrat cap referèndum d'autodeterminació.\nPel que fa al repartiment de carteres entre els 5 regidors del Govern en minoria, Educació i Turisme passa a Jaume Sánchez i Joventut i Acció Social a Michael Preuss. La resta de responsabilitats que tenia el PDeCat les assumeix l'alcalde Fèlix Alonso, encara que de moment no s'ha aprovat el nou cartipàs.\nMés en aquesta secció: « Alonso confia en arribar a pactes per poder governar Altafulla Declaració institucional contra el 155 a Altafulla amb el rebuig dels independentistes »


L'equip del PSC de Rubí, amb l'alcaldessa Ana María Martínez, a la seu del partit al final de la jornada electoral. FOTO: Marcel Marsal\nGuanya el PSC, VOX gairebé dobla els vots i Ciutadans pateix una davallada\nper Núria Hueso Rubí. 10 de novembre de 2019 23:31\nEls resultats de les eleccions generals a Rubí dóna al PSC com a vencedor, amb el 25,39% dels vots, tot i que en perd respecte als comicis del 28 d’abril (28,3%). El segon partit més votat ha estat En Comú Podem, que passa a obtenir el 18,59% dels vots i rebaixa lleugerament els resultats de la darrera jornada electoral (20,09%).\nPel que fa a Esquerra Republicana de Catalunya, el partit iguala els resultats i obté novament el 18% dels vots a la ciutat.\nEl partit amb una major remuntada, igual que a la resta de l’Estat espanyol és VOX. Aquesta força política gairebé ha doblat el nombre de vots i ha passat de 1.903 (4,59%) als 3.278 vots (8,55%) a Rubí.\nEl Partit Popular a Rubí també s’ha vist reforçat amb la repetició de les eleccions generals i passa del 4,63% al 7,36% dels vots a la ciutat.\nLa gran davallada la ha protagonitzat Ciutadans, que ha perdut la meitat dels vots i des del 28-A passa del 14,45% al 7,08% del suport electoral.\nJunts per Catalunya, en canvi, ha millorat els resultats i ha obtingut el 6,03%, tenint en compte que va aconseguir el 4,94% el 28-A.\nTambé entra amb força la CUP-PR amb un 4,21%. Más País i PACMA han aconseguit un1,78% i 1,65%, respectivament.\nUn total de 38.498 rubinencs i rubinenques han votat en les eleccions generals d’aquest 10 de novembre, elevant la participació fins a al 69,93% del cens. Tot i tractar-se d’un dels percentatges més alts dels darrers anys, se situa gairebé sis punts per sota de l’índex històric assolit en les últimes eleccions generals del 28 d’abril (75,92%).\nVOX es converteix en la tercera força del Congrés\nA les 22:41 h, i amb el 95,94% escrutat a Espanya, el partit de Pedro Sánchez aconsegueix 120 diputats, i en perd tres. PP aconsegueix 88, amb el que guanya 22 i la gran remuntada l’aconsegueix VOX, que passa de 24 a 52 diputats. Per darrere se situaria Podemos-IU amb 26 diputats i en perd 7, i ERC-Sobiranistes, que es queda amb 13 diputats i en resta 2.\nEl gran perdedor d’aquests comicis ha estat Ciutadans, que passa de 57 a només 10 diputats. Li segueix Junts per Catalunya, que guanya un diputat i aconsegueix 8, i En Comú Podem, que iguala els resultats amb 7 diputats.\nRubí 10-N eleccions PSC


Bus Orientacio Girona\nTroba la teva vocació amb el Bus de l'Orientació\nSegur que has escoltat que el Batxillerat Social i Artístic té menys sortides laborals. Si vols conèixer les opcions reals (que són moltes) puja als Bus de l'Orientació on descobriràs empreses de la teva comarca on podries acabar treballant tu.\nEl Grau universitari costa aproximadament uns 10.000€. Val la pena tenir clar en quines empreses acabaràs treballant una vegada acabis els estudis. Et recomanem que vinguis amb la teva família doncs així ells també coneixeran millor la feina que acabaràs fent. El teu futur és només teu.\nPunt de sortida: Parking pavelló de Fontajau (Girona ciutat)\nDia i hora: 15 març de 9:30h fins a 11:30h\nNombre places: 30\nDestinataris: estudiants del Batxillerat Social-Econòmic-Artístic i familiars\nPreu - 15 €


Biel Company imprimeix un tomb regionalista al PP balear\nDos morts i dos ferits molt greus en un accident de trànsit a Alcúdia\tDos morts i dos ferits molt greus en un accident de trànsit a Alcúdia\nL'audiència espanyola notifica la sentència al raper Valtonyc\tL'audiència espanyola notifica la sentència al raper Valtonyc\nUna menorquina denuncia una agressió lingüística d'un metge en un hospital de les Illes Canàries\tUna menorquina denuncia una agressió lingüística d'un metge en un hospital de les Illes Canàries\nBaralla entre pares en un partit d'infantils a Alaró\tBaralla entre pares en un partit d'infantils a Alaró\nBaltasar Picornell demana disculpes per haver fet un ple a porta tancada\tBaltasar Picornell demana disculpes per haver fet un ple a porta tancada\nRivera converteix un incident amb un militar a Palma en un incident a Barcelona\tRivera converteix un incident amb un militar a Palma en un incident a Barcelona\nPrimer congrés mundial d'illes intel·ligents a Calvià\tPrimer congrés mundial d'illes intel·ligents a Calvià\nEl grups parlamentaris de les Illes acorden tornar a reclamar la tarifa plana a Madrid\tEl grups parlamentaris de les Illes acorden tornar a reclamar la tarifa plana a Madrid\nNel Martí: 'El congrés espanyol ha tractat el Parlament de les Illes com un "kleenex"'\tNel Martí: 'El congrés espanyol ha tractat el Parlament de les Illes com un "kleenex"'\nIndignació pel vet espanyol a la llei que facilitaria el transport aeri a les Illes\tIndignació pel vet espanyol a la llei que facilitaria el transport aeri a les Illes\nLa proposta anticatalanista de Bauzá surt derrotada del congrés popular\nBiel Company és el nou president del PP balear després de derrotar José Ramón Bauzá amb el 71,82% dels vots, un total de 5.306. Company, més mallorquinista, imprimirà un tomb regionalista a la formació. La proposta anticatalanista de Bauzá ha estat completament derrotada al congrés.\nEl nou líder del PP a les Illes ha guanyat a Mallorca, a Menorca, a Eivissa i a Formentera. S’ha imposat especialment als municipis més grans de Mallorca, com ara Palma, Calvià, Marratxí, Inca i Manacor. A Palma, Company ha derrotat Bauzá per 697 vots a 656.\nUna vegada proclamat guanyador, Company ha assegurat que al PP balear hi cap tothom i ha explicat que vol un partit obert, actiu, proper, transparent i modern del qual els afiliats es puguin sentir orgullosos. ‘Vull un PP sense personalismes, on tots aportem i siguem necessaris’, ha dit. Ha afegit que calia oblidar les diferències i que tothom aportés idees per a tornar a fer la formació ‘invencible’.\nEls resultats a les quatre illes\nMallorca: Company 4.623, Bauzá 1.745\nMenorca: Company 171, Bauzá 163\nEivissa: Company 472, Bauzá 98\nFormentera: Company 40, Bauzá 4\nArmengol valora positivament l’elecció de Company\nLa presidenta del govern, Francina Armengol, ha assegurat que l’elecció de Gabriel Company com a president del PP de les Illes ha de servir perquè el partit resolgui les seves qüestions internes i el govern balear pugui tenir un interlocutor per a tractar el que són ‘qüestions d’estat’ per a les Illes. Armengol espera que no es repeteixi el que va passar fa dues setmanes, quan es va aprovar per unanimitat -també amb els vots del PP- la modificació del Règim Especial per a les Balears amb la tarifa plana, i des del govern espanyol es va bloquejar la proposta.


Lliga Endesa ACB: El Joventut es dóna tres mesos per evitar la fallida | Esports | EL PAÍS Catalunya\nJordi Villacampa, que deixarà la presidència, avisa del perill de desaparició del club\nBarcelona 28 DES 2016 - 11:54\tCET\nDimitrijevic i Rice en un Barça-Joventut. MARTA PÉREZ EFE\nEl Joventut té un pla estratègic per arreglar la situació de l'entitat. Si es duu a terme, la transició serà tranquil·la i el club seguirà endavant, però si no es fa, entrarà en procés de liquidació. Així s'afirma en la nota oficial publicada ahir dimarts després de la Junta General d'Accionistes de la històrica entitat badalonina. La frase de Jordi Villacampa en el seu discurs davant dels accionistes va ser concloent: “Si el pla se segueix, l'entitat tindrà viabilitat. Si no, jo mateix la portaré a liquidació”.\nVillacampa, que fa 17 anys que és president del club, va anunciar que el seu mandat ha finalitzat i que no es presentarà a la reelecció. Deixarà el càrrec al març. Fins llavors, l'actual junta directiva, “per una qüestió de responsabilitat”, continuarà al capdavant del club “per arreglar tots els assumptes acordats verbalment i per signar-los i formalitzar-los”.\nAquests acords són vitals per a la supervivència del club fundat el 1930, sempre en l'elit del bàsquet espanyol des que va començar el Campionat de Lliga el 1955, guanyador d'una Eurolliga el 1994, quatre Lligues i vuit Copes del Rei, entre altres trofeus.\nL’entitat badalonina, amb un deute d’11 milions, n’espera ingressar aviat tres per uns terrenys\nPer evitar la fallida d'aquí a dos mesos i mig, s'han de concretar els acords verbals pactats amb uns creditors que han d'activar un pla estratègic de futur. Dos d'aquests creditors principals són l'Agència Tributària i Bankia.\nVillacampa i el seu consell d'administració, que arriben al final del seu mandat, van obtenir en la Junta de dimarts la reelecció que per estatuts només pot ser per cinc anys més, tot i que es van comprometre davant dels propietaris de la SAD a comparèixer d'aquí a dos mesos i mig per concretar si les operacions es duen a terme o es liquida l'entitat. En qualsevol cas, el consell es compromet a dimitir en aquest termini per donar pas a una nova junta.\n“No dimitim, s'acaba el mandat. No llancem la tovallola, però fa 17 anys que hi som i ja estem cansats per la situació. Hem fet de tot: centres comercials, inversions, operacions que sempre han estat beneficioses per a la ciutat i per al club... Se'ns va dir que ens limitéssim a jugar a bàsquet i així el club és sostenible, però no podem batallar contra rivals finançats pel futbol o per bancs”, va afirmar Villacampa.\nL’últim exercici es va tancar amb un dèficit de 700.000 euros i el pressupost previst per a la temporada és de 4 milions\nEl dirigent del club va anunciar que la setmana passada es va aconseguir fer l'operació del barri de Pomar amb Mercadona, la qual cosa suposa un ingrés de tres milions d'euros, per sanejar part del deute. Aquest ingrés suposarà saldar directament un compromís amb hisenda de gairebé un milió d'euros, però el deute total amb el fisc gairebé és de quatre milions. El deute a llarg termini de l'entitat arriba als 11 milions d'euros.\nEls comptes anuals van quedar pendents d'aprovació per uns problemes tècnics que han impedit l'auditoria. El consell, no obstant això, va explicar que la temporada 2015-2016 es va tancar amb un dèficit de 700.000 euros, atribuïbles sobretot a despeses financeres, ja que l'exercici de gestió del club de bàsquet va concloure amb un benefici de 200.000 euros. La junta també va aprovar un pressupost de 4 milions per a aquesta temporada, per a la qual es preveuen beneficis de 2,4 milions com a conseqüència de l'operació amb Mercadona.\nMalgrat tots els problemes econòmics, Villacampa va assegurar que els jugadors i els treballadors del club estan al corrent de pagament i es va mostrar optimista amb el futur esportiu per considerar que l'entrenador, Diego Ocampo, i l'equip “estan treballant bé”. El Divina Joventut ocupa la penúltima plaça de la Lliga Endesa, amb tres victòries i deu derrotes, i aquest dimecres (20.00) rep el Saragossa a l'Olímpic de Badalona.


EL PATI DE L’ESCOLA HA CANVIAT – vedrunaimmaculada.cat\n29 abril, 2019 Posted by Daniel BadiaPetits\nDurant dues setmanes han anat apareixent al pati de l’escola diferents propostes de joc dirigides als infants.\nAquesta transformació l’ha dut a terme l’Ana Abajo (estudiant de doble titulació en Educació Infantil i Primària de la Universitat Blanquera) i que alguns ja coneixeu, perquè està portant a terme les pràctiques a l’aula de P5 des que va començar el curs.\nAquest projecte s’ha realitzat perquè se li va demanar que el treball de final de grau havia de sorgir d’una necessitat real que tingués l’escola. Per aquesta raó, es va decidir fer una proposta de canvi al pati.\nLes propostes col·locades al pati han estat una balança, una paret musical, un circuit amb pilotes, una cabana en forma de tipi, una cortina de fils i un teatre.\nGràcies a aquests nous recursos es proposava que els alumnes poguessin elaborar un joc diferent, més elaborat i s’intentava, que els infants mostressin una actitud participativa de gaudi davant d’aquests nous jocs. A més, s’ha plantejat com a repte tenir cura i fer un bon ús dels diferents materials que es troben al pati.\nAquí podreu veure uns vídeos on alguns nens i nenes de la classe del Superheroes (l’observació demanava que sempre fossin els mateixos vuit nens i nenes) i dels Peixets (P3A) i dels Elefants i Elefantes (P3B) jugant amb les diferents activitats que hi ha ara al pati.\nCom podeu veure, els nens i nenes gaudeixen molt i s’ho passen d’allò més bé amb els nous jocs!!\nMoltes gràcies a totes les famílies que han anat portant roba i accessoris per tal que els nens poguessin disfressar-se i gaudir molt més del joc!!\nP4A EL PARE DE LA SOFIA ENS ENSENYA LES BEEBOTS


Martorelles de festa per Sant Joan i Sant Pere - somMartorelles\nMartorelles de festa per Sant Joan i Sant Pere\nEl diumenge a les 20.30 h el poble celebrarà la rebuda de la flama del canigó a la Masia de CAn CArrencà\nDivendres, 21 de juny de 2019 | 12:30h\nMollet del Vallès, Montornès del Vallès, Parets del Vallès\nNit del foc, nit de les bruixes o nit de festa. L'origen de la revetlla de Sant Joan és desconeguda. Aquesta nit tan màgica podria tenir més de cinc segles d'antiguitat i en coincidir amb el solstici d'estiu provenir del món precristià pagà.\nSigui com sigui el cert és que tot el Baix Vallès està ja preparat per celebrar la revetlla.\nLa ciutat començarà les seves activitats a les 18.30 h del diumenge. Serà amb una ballada de sardanes a la plaça de Catalunya amb la Cobla Sabadell. La Colla Gegantera, Castellers de Mollet i el Club Muntanyenc s'encarregaran de dur a terme una cercavila per rebre la Flama del Canigó a les 19.15 h des de la cruïlla de Rambla Nova amb Via Ronda. La flama arribarà a les 20.15 h a la plaça Catalunya i allí es realitzarà el seu traspàs a les poblacions veïnes i la lectura del manifest a càrrec de la Colla de Morats, la Colla dels Torrats i la Colla Gegantera. Després la flama enfilarà cap al parc de Ca l'Estrada amb la col·laboració de la Colla de Diables a les 21.45 h. Allí es realitzarà l'encesa de la foguera de Sant Joan a càrrec de Ball de Diables i un sopar popular a partir de les 22 h que comptarà amb cafè, mojito i pinya colada a càrrec de Mollet&Cuba amb l'objectiu de recaptar fons per a projectes solidaris a l'illa del Carib. Ja entrada la nit, a les 22.45 h es podrà ballar amb música de DJ fins a les 2 h.\nTambé es celebrarà la revetlla a partir de les 20 h al carrer Francesc Macià i a la plaça de l'Artesania. En el primer cas serà l'AV de l'Estació de França qui organitzarà un sopar i festa, mentre que en el segon cas serà l'AV Fira Artesans. A més, la revetlla també es celebrarà al pavelló de la Riera Seca des de les 21 h. A les 23 h es realitzarà el ball de revetlla amb Mar i Cel a la pista exterior del pavelló. Per últim, el Club Esportiu de Sords de Mollet oferirà la seva revetlla al carrer de Sant Ramon.\nLes festes de Sant Joan de Montornès van començar fa una setmana i s'allargaran fins al dilluns. El divendres els actes començaran amb la inauguració de l'exposició de manualitats del Casal de la Gent Gran Nord a les 18 h.\nUna hora més tard, es realitzarà una cercavila gegantera des del carrer de la Llibertat fins a la plaça del Poble.\nSerà a les 20 h quan la Colla de Geganters farà el pregó de festes. A les 22 h, l'Esplai Panda organitzarà una gimcana a la plaça de Federico García Lorca i a la mateixa hora els més atrevits tenen una cita amb la baixada de carretons. Per últim i també a les 22 h Rosario Mohedano proposa un cabaret musical a la plaça del Poble.\nLes activitats es reprendran el dissabte a les 9 h amb el campionat de bitlles i petanca. A les 11 h serà el moment dels més petits amb un tobogan aquàtic gegant al carrer del Vallès. A partir de les 18 h serà el torn per a la gimcana d'aigua a la plaça de Lluís Companys i a les 19 h es durà a terme el 10è Recital de poesia Bernardo López a l'Espai Montbarri. El dia tancarà a les 23 h amb un concert de Versión Imposible a la plaça del Poble. El diumenge Montornès Nord celebrarà la revetlla a partir de les 12 h amb la festa de l'escuma a la plaça del Poble. A les 21.30 h serà el torn per a l'espectacle de foc a càrrec del Ball de Diables i Drac de Montornès. Tot seguit hi haurà el Petit correfoc fins a la foguera de Sant Joan i a les 22.30 h es realitzarà la tradicional encesa de la foguera al pati de l'escola Marinada. A les 23 h hi haurà el ball de revetlla amb el duet musical Blue Maresme i a les 00.30 h la Festa jove amb DJ Ruben i DJ Alain a la plaça del Poble. La festa acabarà el dilluns amb una paella popular a les 14 h al pati de l'Escola Marinada, el Festival de danses a les 19 h, un sopar de germanor a la fresca a les 21 h i l'Espectacle Show Stars Montornès Nord.\nTota la festa de Sant Joan començarà diumenge a les 20.30 h amb la rebuda de la Flama del Canigó a la masia de Can Carrencà. A les 21.30 h es durà a terme un sopar popular al mateix indret i a les 23.30 h es procedirà a l'encesa de la foguera. A les 00 h hi haurà festa amb DJ. D'altra banda, el dissabte següent i amb motiu de la revetlla de Sant Pere es celebrarà a la masia de Carrencà una nova festa que començarà a les 19.30 h amb una audició de sardanes. A les 22 h hi haurà sopar i a les 23.15 h un ball. Organitzada per Joventut Sardanista de Martorelles, té un preu de 12 euros i es pot reservar fins al dijous.\nUn any més, la plaça de la Vila de Parets rebrà la tradicional Flama del Canigó a les 20 h. Des de les 18.30 h, però, a la mateixa plaça tindran lloc diverses actuacions de la colla del Ball de Gitanes Parets, el Niu d'Art Poètic i els Amics de la Sardana de Parets. Al vespre, al local de Manyacs, es farà la revetlla dels castellers de Parets amb un sopar per 12 euros amb amanida, botifarra, xistorra, truita de patates, got de sangria, coca i cava. També hi haurà música en viu a càrrec de Mil Hombres i ball. A més, el divendres el casal de Ca n'Oms durà a terme una revetlla avançada amb el grup Maky Maky a partir de les 22 h.\nUn any més Les Llagostes de l'Avern encendran la foguera de Sant Joan a les 21.30 h. A partir de les 19.30 h de diumenge al recinte firal hi haurà coca i xocolatada. Pel que fa a la festa serà la Colla dels Volats qui organitzarà una revetlla de 21 a 4 h al Parc Popular.\nAquesta revetlla de Sant Joan porta novetats: es centralitza al parc de la Cucurny. El diumenge a partir de les 17.30 h hi haurà activitats per als més petits de la mà del Cij Esplaia't Montmeló i animació infantil amb Roger Canals. La festa continuarà amb la rebuda de la flama i encesa de la foguera i amb coca i petards. També, des de les 22 h hi haurà música amb Choffers i Banda Biruji. La festa s'allargarà fins a les 4 h.\nA Sant Fost\nLa Flama del Canigó arribarà al poble de la mà del grup GAM SXX de Sant Fost i l'Agrupació Sardanista Alba del Vallès. Serà a la plaça de la Vila a les 20.30 h del diumenge. També es llegirà un manifest i es farà un ball de bastons. A més, a l'Espai Jove de la Llera hi haurà festa des de les 23 h fins a les 6 h organitzada per l'Associació de Joves de Sant Fost.


Investigació: COMUNICACIÓ DIGITAL\nU1FORMAT I SENYALITZACIÓ\nU2TRANSMISSIÓ DIGITAL EN BANDA BASE\nU3TRANSMISSIÓ DIGITAL EN PAS BANDA\nU4CODIFICACIÓ I PROTECCIÓ FRONT A ERRORS\nRealització d'informes de grup sobre el desenvolupament de cadascuna de les quatre pràctiques proposades. La qualificació de les pràctiques pondera al 20% en la qualificació final, tant de les convocatòries ordinàries com de les extraordinàries (setembre i desembre de l'any acadèmic). Les pràctiques no es guarden per anys successius.\nExàmens durant el semestre:\n1. Un o dos exàmens parcials durant el semestre, sobre una part del temari i ponderació de la qualificació sobre el 80% a definir durant el curs. La duració serà d'1 hora i 45 minuts, consistint en 2-4 problemes i preguntes teòric-pràctiques sobre la matèria. La superació d'aquesta prova requerix l'obtenció de la meitat o més de punts de la seua qualificació màxima. Els parcials no es conservan en convocatòries extraordinàries.\n2. Examen final compost per dos o tres parts, la ponderació global del qual és del 80% en la nota final. L'examen de l'última part, obligatori per a tots els alumnes, es realitzarà en primer lloc. La quantitat de temps mínima per a cada part és d'1 hora. Cada part consistirà 2-4 problemes i preguntes teorico-pràctiques sobre la matèria. La superació d'exàmens parcials eximix de temari.\nExamen únic sobre tot el temari, amb ponderació del 80% en la qualificació. La duració serà de 2 hores i mitja, consistint en 3-5 problemes i preguntes teòric-pràctiques sobre la matèria.\nEn els exàmens es necessita calculadora. L'examen es contesta amb bolígraf blau i / o negre, no en vermell ni en llapis. No es permeten calculadores amb connexió de dades. No està permès l'ús de telèfons mòbils. No es necessita l'ús de llibres i apunts, les fórmules necessàries seran donades en els enunciats. No es permetrà absentar-se temporalment de l'examen. No es permet la realització de preguntes després de la lectura de l'examen. I, per descomptat, copiar no està permés.


Jim Kaufman o Andy Carrey? | Els Bastards | Blog en català de cinema, sèries i tot allò que envolta el món audiovisual\n1 desembre, 2017 Comentaris (0) Visualitzacions: 1384 Cinema Jep Soler\nJim Carrey, Andy Kaufman, Bob Zmuda, Milos Forman,\nMentre es rodava el film Man on the moon es realitzava paral·lelament el making-off del procés creatiu d’en Jim, la seva aproximació a l’univers Kaufman i la preocupant transformació de Jim a Andy\nJim Kaufman o Andy Carrey?\nSegur que tots vosaltres teniu alguns actors i actrius que no us agraden i que, per tant, quan estrenen una nova pel·lícula us absteniu d’anar-hi només pel sol fet que hi apareixien. Si ara féssim una enquesta ràpida, segur que hi trobaríem els noms masculins de Ben Affleck i Jim Carrey, cadascun per un motiu diferent; el primer, perquè sempre fa la mateixa cara, i el segon, perquè va passat de voltes. Curiosament, la majoria que opinem sobre les actuacions som persones que no ens hem posat mai davant la càmera o que, si ho hem fet, no han sortit de la nostra boca més de cinc paraules. Ja ho veieu…, que diria en Monegal, des de fora tots en sabem molt de tot, però quan ens hi posem la cosa canvia. I si no us ho creieu, fixeu-vos en la Colau. L’excel·lent documental Jim and Andy, dirigit per Chris Smith i que podeu veure a Netflix, ens permet dues coses interessants; per una banda, coneixem la vida personal de Jim Carrey i la seva evolució com a actor, i, per l’altra, gaudim del seu procés creatiu durant el rodatge de Man on the moon, en la qual es va posar a la pell del còmic Andy Kaufman. Com a curiositat, tant en Jim com l’Andy van néixer el mateix dia, d’anys diferents, el 17 de gener, una data que també compartim en Jacint Casademont (Jo soc Batman) i un servidor de vostès. No cal buscar paral·lelismes entre nosaltres, tot i que veient el documental he notat algunes coses que em preocupen; quan trobi en Jacint li ho comentaré.\nEn Jim deixa els estudis abans d’acabar l’etapa d’institut, es posa a treballar i comença a practicar les seves dots d’imitador. Decideix participar en diversos càstings, fins que aconsegueix convertir-se en actor còmic professional. Es converteix en una estrella mundial gràcies a Ace Ventura, La Máscara i Dos tontos muy tontos, i en aquell moment els diners li emplenen tant les butxaques que aconsegueix un dels seus objectius, cobrar deu milions de dòlars per un paper. A partir d’aquí, una vegada ja tens els diners que volies, només et queda aconseguir el prestigi; per això treballa amb Peter Weir a El show de Truman i amb Milos Forman a Man on the moon, i alguns anys després arrodoneix aquesta brillant etapa amb Michel Gondry a ¡Olvídate de mí!. Aquestes sis pel·lícules són les que apareixen més anomenades al documental de Netflix. Perquè a partir d’elles anem teixint les alegries i frustracions de Jim Carrey, les seves pors i els seus problemes emocionals. Evidentment el seu paper més important és i serà quan interpreta Andy Kaufman. Mentre es rodava el film Man on the moon es realitzava paral·lelament el making of del procés creatiu d’en Jim, la seva aproximació a l’univers Kaufman i la preocupant transformació de Jim en Andy, fins a fusionar-s’hi de tal manera que ni el mateix Carrey acaba sabent qui és. La capacitat d’abstracció d’en Jim és imponent, és capaç fins i tot de transmetre l’essència de l’Andy a la pròpia germana del còmic difunt i de fer perdre els estreps a la majoria de companys, posant-los al límit provocant-los fins a l’extrem, de la mateixa manera que ho faria si Andy Kaufman estigués encara viu. Val molt la pena gaudir d’aquest documental, sobretot perquè veus la part humana d’un actor, a voltes histriònic, que aprofita l’avinentesa per demanar disculpes als R.E.M. per haver-los deixat plantats en la gravació del videoclip, que també obre el seu cor per explicar la relació amb el seu pare i que ens demostra, novament, que és un gran actor, tot i no caure bé a la majoria de gent.\n» Cinema » Jim Kaufman o Andy Carrey?


50 accions d’Unitat pel Canvi des del govern municipal | 50 accions d’Unitat pel Canvi des del govern municipal – Unitat pel Canvi a Sabadell\n50 accions d’Unitat pel Canvi des del govern municipal\n14 de desembre de 2018 assembleaobertaGeneral\nJa fa tres anys que gràcies a Unitat pel Canvi a Sabadell es va conformar a la ciutat un govern d’esquerres netes de corrupció, que va permetre tancar la nefasta etapa anterior.\nA Unitat pel Canvi ens sentim molt orgulloses i orgullosos de la nostra feina al govern de Sabadell. Durant aquests 3 anys, nosaltres hem aportat estabilitat, amb mirada territorial de ciutat, fent obra de govern i, en cap cas, no hem generat cap crisi o polèmica. Sempre hem avantposat l’interès general de la ciutat per sobre de l’interès de partit. Una dada: els regidors d’UpC han executat més del 70% de les accions del Pla d’Actuació Municipal de les nostres regidories!\nLa rendició de comptes és un element essencial del nostre projecte. A les campanyes tothom parla de rendir comptes, però a l’hora de la veritat sovint no passa. A UpC no és el cas. Per exemple, cada setmana fem pública tota l’activitat del grup municipal i tothom que vulgui la pot consultar a la nostra web.\nAra us fem a mans un recull de 50 actuacions que hem dut a terme des de les regidories en mans d’Unitat pel Canvi a Sabadell durant aquests 3 anys. Aquí les teniu:


La cadena hotelera francesa B&B s'ha desfet dels seus actius a Espanya després de la venda de l'últim establiment, l'Hotel Oviedo al grup Miratres per 1,7 milions d'euros. No obstant això, el grup gal seguirà explotant el local en règim de lloguer durant un mínim de 30 anys.\nHotelers adverteixen a Batlle sobre l'augment dels delictes a Barcelona\nD'aquesta manera, l'estratègia de la companyia passa per no ser la propietària dels hotels, però sí tenir-los en lloguer i gestionar-lo, ampliant així la seva xarxa d'establiments i projectant una nova col·laboració amb fons d'inversió immobiliària com Corum, Atom, Covivio, Doalca o Azata.\nLa direcció de B&B sosté que Espanya i Portugal són punts estratègics i que preveuen seguir creixent a la Península Ibèrica.\nEn l'actualitat, B&B compta amb 32 hotels a Espanya i dos a Portugal. Entre les últimes actuacions, el grup hoteler ha anunciat recentment la renovació de l'Hotel Madrid Getafe, l'ampliació de l'Hotel Barcelona Viladecans, i l'obertura dels nous Hotel Saragossa Los Enlaces Estació i Hotel Tarragona Centro Urbis.


Ofrena a Sant Vicent Ferrer, Patró de la Comunitat Valenciana – Noticies en Valencià de València Castelló i Alacant\n25 abril, 2017 vlcseo 339 Views 0 Comments\nValència compleix un any més amb la tradició d’homenatjar al seu Patró, *Sant Vicent Ferrer. Amb gran devoció la ciutat s’ha bolcat amb el Sant. El 24 d’abril, València està de celebració. I és que el segon dilluns de Pasqua, els carrers de la nostra ciutat es vesteixen de gala per a celebrar la festivitat de Sant Vicent Ferrer, patró de la Comunitat Valenciana, i *canonizado en el segle XV pel Papa *Calixto III.\nLa Junta Central *Vicentina organitza per a aquest dia diferents actes, entre els quals destaquen, a més de l’ofrena conjunta i la processó vespertina des de la Catedral de València, la representació dels Miracles de Sant Vicent Ferrer en la qual, enguany, han participat al voltant de 200 xiquets valencians, i els populars altars *vicentinos, que es troben tant a València com en municipis d’al voltant.\nL’Honorable *Clavariesa dels *Festes *Vicentines, i el regidor de Cultura Festiva, Pere *Fuset al costat de les Falleres Majors de València han presidit la desfilada de la Processó cívica de l’ofrena a *Sant Vicent Ferrer, Patró de la Comunitat Valenciana\nCom és tradicional, representants dels catorze altars i Falleres Majors i presidents de les falles de la ciutat, han format part d’aquesta processó cívica que, després de la Missa en la Catedral, recorre el centre de la ciutat des de la Plaça de l’Ajuntament fins a la Casa *Natalicia de *Sant Vicent en el *Pouet del carrer del Mar.\nEn aquest sentit, actualment, a part dels altars que se situen a València, també existeixen altars *vicentinos a Xirivella, Mislata, Riba-roja de Túria, Meliana, La Canyada, Llíria i L’Eliana, entre unes altres. No obstant açò, l’altar més antic, que data de 1561, se situa prop de l’església de el ‘*Pouet’ de Sant Vicent, en la casa natal del sant.\nUna processó en la qual destaca una peça molt característica, la *mantilla. Una ocasió per a veure-les i admirar-les en totes les seues formes i estils. Entre les *clavariesas, en la seua majoria, precioses *mantillas espanyoles totes en negre com la resta de la seua indumentària.\nEntre les participants vestides de valenciana, la *mantilla de mitja lluna resulta la més utilitzada. Tant entre falleres vestides a l’estil del segle XVIII com entre les moltes que han optat per vestir “a l’*antiga“. Batistes, sedes, *tules, *chantillys, reproduccions, peces antigues i recentment confeccionades…\nLa visita a l’Església de la Casa *Natalicia, la font i el *pouet han sigut les parades obligatòries en un acte .Finalment, és important recordar que Sant Vicent Ferrer, a més de ser reconegut com la major font de miracles de l’Església, va ser un dels polítics, teòlegs, intel·lectuals i filòsofs més influents de la seua època.\n← L’Ajuntament lliura els Premis Ciutat de Castelló 2017 al Teatre Principal\nLa Policia Nacional deté a Ceuta a una persona de nacionalitat espanyola per ser peça essencial en l’aparell de captació i adoctrinament de *DAESH →\nLa alcaldessa, Amparo Marco, diu que “la festa de les lletres es una oportunitat per a promure i protegir la


Tot aquell que estiga interessat en la desinfecció de l’arqueta d’escomesa general (particular) per a previndre les plagues de paneroles, haurà d’indicar-ho i apuntar-se en la fulla que té a la seua disposició en aquest establiment.\nL’arqueta d’escomesa general (particular) ha d’estar visible en la calçada, no a l’interior de l’habitatge. Per a desinfeccions dins de l’habitatge contactar amb l’empresa indicada.\nL’empresa “CONTROL INTEGRAL DE PLAGAS” realitzarà dos tractaments. El cost de les 2 actuacions és de 30€ que haurà d’abonar a l’empresa. Per a més informació contacte amb l’empresa al telèfon 664622349.\nAquesta desinfecció es realitzarà coincidint amb les desinfeccions del clavegueram que es realitzaran a la fi de maig i primers d’agost (s’avisarà mitjançant bàndol)


Carles Riera: "Casado és un feixista que presideix un partit feixista"\nCarles Riera: “Casado és un feixista que presideix un partit feixista”\nEl diputat de la CUP al Parlament diu que Pedro Sánchez i el nou líder del PP "actuen com un bloc, en la mateixa lògica"\nEuropa Press 27/07/2018 12:22 pm\nEl diputat de la CUP al Parlament Carles Riera ha acusat el nou president del PP, Pablo Casado, de ser l’extrema dreta espanyola: “Pablo Casado és una feixista que presideix un partit feixista“. En una entrevista d’Europa Press, el diputat ‘cupaire’ ha fet aquesta reflexió després que Casado anunciés aquest dijous en el Comitè Executiu Nacional del seu partit celebrat a Barcelona que vol impulsar un projecte de llei per incorporar al Codi Penal els delictes de “sedició impròpia i la convocatòria il·legal de referèndums”.\n“Pablo Casado representa l’extrema dreta d’un règim del 78 que té en el centre esquerra Pedro Sánchez, però que actuen com un bloc, en la mateixa lògica“, ha retret el diputat de la CUP. Ha fet referència al fet que Sánchez, al maig, mentre governava el PP de Mariano Rajoy i estava actiu l’article 155 de la Constitució que intervenia l’autogovern de Catalunya, va proposar una reforma del codi penal per actualitzar el delicte de rebel·lió perquè, tal com està redactat, es vincula “absolutament” a un cop militar.\n“Pablo Casado ha dit això, però Pedro Sánchez ja va dir que modificaria el codi penal perquè la rebel·lió ho fos sense violència. Aquest vodevil histriònic no deixa de deixar-nos perles i aquesta n’és una més“, ha criticat. Sobre el nou lideratge del PP encapçalat per Casado, ha dit que la seva formació està disposada a “fer front al feixisme, confrontar-lo, batallar-lo i vèncer-lo, sense entrar en la seva lògica” i avisa que el creixement d’aquest moviment té lloc a tot Europa


El centre de paracaigudisme de Sant Fruitós ja té enllestit el túnel de vent - Regió7 :: El Diari de la Catalunya Central\nEl centre de paracaigudisme de Sant Fruitós ja té enllestit el túnel de vent\nSaltamos Village estrenarà aquest mes la primera instal·lació exterior d'aquest tipus a Catalunya\nqueralt casals sant fruitós de bages 08.10.2020 | 16:43\nEl túnel de vent ja està muntat a les instal·lacions que Saltamos Village té a la zona de l'aeròdrom de Sant Fruitós de Bages Saltamos Village\nEl túnel de vent ja està muntat a les instal·lacions que Saltamos Village té a la zona de l'aeròdrom de Sant Fruitós de Bages\nEl centre de paracaigudisme de Barcelona, Saltamos Village, ubicat a l'aeròdrom de Sant Fruitós de Bages, estrenarà aquest mes d'octubre el primer túnel de vent exterior de Catalunya. La instal·lació, en forma de cilindre, de cinc metres d'alçada i de vidre transparent, permetrà al públic experimentar la sensació de volar amb vistes a Montserrat. La nova atracció reforçarà l'oferta lúdica del centre de paracaigudisme, que va obrir portes fa cinc anys.\nEl túnel de vent de Sant Fruitós és la primera instal·lació completament exterior d'aquestes característiques que hi ha a Catalunya, tenint en compte que les dues existents, situades a Ampúria Brava i a Barcelona, són en un espai tancat. En aquest sentit, el director comercial de Saltamos, Robbe Biskit, destaca que el túnel «està muntat de manera que permet volar en un espai totalment exterior, envoltat de natura i amb vistes al cor de Catalunya» amb la muntanya de Montserrat com a principal atractiu.\nEl túnel de vent, que ha estat fabricat i muntat a Rússia abans de traslladar-lo a Sant Fruitós, ha comptat amb una inversió d'un milió d'euros. Segons Biskit, el nou túnel «obre un ventall de posibilitats» al centre perquè, a banda del seu vessant lúdic, «serà una eina perquè els paracaigudistes puguin millorar la seva tècnica de vol».\nDe fet, aquests dies ja l'estan utilitzant els instructors i paracaigudistes professionals, a l'espera que aquest mateix mes s'obri al públic en general per gaudir de l'experiència de manera lúdica. A més, també acollirà exhibicions per part d'especialistes que faran tot tipus d'acrobàcies.\nLa instal·lació comptarà amb dues tipologies de vol, una per a adults i una altra per a nens amb una edat mínima de 4 anys, que inclouen dos vols d'un minut cadascun. Aquest mes d'octubre totes dues tindran un preu promocional de 39 euros, que en el cas dels adults posteriorment en costarà 55. El vol inclou una classe de preparació prèvia amb un instructor i el material de protecció.\nEl centre manté l'activitat\nEl centre de paracaigudisme, que el juny va reobrir després de l'aturada de la pandèmia, ha mantingut l'activitat aquest estiu, aplicant les mesures de seguretat i prevenció previstes com l'ús de mascareta i equips de protecció individual per als salts tàndem. Els responsables del centre, que han concentrat l'activitat de divendres a diumenge, es mostren satisfets de la resposta del públic malgrat la situació sanitària.\nVeïns de Sant Vicenç recullen 1.800 firmes per exigir «solucions immediates» a les ocupacions.


Camping Bungalows Illa Mateua, l'Escala, a la Costa Brava - Història i cultura\nEmpúries va ser la porta d’entrada de la cultura grega i romana a la península Ibèrica, i actualment és un dels escenaris privilegiats de la nostra història.\nEmpúries és un jaciment excepcional, on conviuen les restes d’una ciutat grega amb les d’una ciutat romana. Durant la visita podreu trepitjar els carrers de la ciutat grega i de la ciutat romana, delectar-vos amb els mosaics que decoraven els terres de les cases benestants o demanar un desig al déu Esculapi, que vetllava per la salut dels emporitans.\nUn petit museu mostra una selecció dels objectes trobats durant les excavacions, testimonis de la vida a la ciutat: joguines infantils, joies i estris personals i domèstics, pintures...\nUs recomanem la visita romana teatralizada per a tota la família, a on els antics habitants de l’Emporiae mostren en aquesta divertida visita, com era la seva ciutat, com es vivia, com eren les cases, carrers, places, mercats i temples.\nMARAM és el centre d’interpretació del peix, el qual es troba al port de l’Escala, a on hi ha una exposició permanent sobre el món de la pesca i del pescador.\nS’hi poden realitzar diferents activitats tant per adults com per nens, entre les quals destaquem la visita al port amb les barques de pesca, la visita a la llotja amb la subhasta en directe, la pescaturisme o la sortida en vaixell amb Creuers Mare Nostrum per veure el fons marí.\nEl Museu de l’anxova i la sal\nEL Museu de l’anxova i la sal, mostra la història de la pesca i de la salaó del peix blau, des del segle XVI, fins a l'actualitat, i ens submergeix en un temps, un patrimoni i uns coneixements únics a la costa catalana.\nA més, des del museu s’organitzen diferents rutes culturals i de patrimoni com són la ruta Víctor Català, la ruta casa pescadors Can Cinto Xuà, la ruta duna litoral de Sant Martí d’Empúries, la ruta de l’arquitectura defensiva de la costa o la ruta marinera.


La Canadienne Banbuche Bèlgica - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Banbuche.\nCasa 6 Habitacions - balcó/terrassa\nBanbuche, Banbuche, Bèlgica - Molt bona ubicació - Veure al mapa\nAl visitar Banbuche, vosté es sentirà com a casa a La Canadienne, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Canadienne ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, nevera, forn microones per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Descobreixi una encantadora mescla de servei profesional i ampla gama de característiques a La Canadienne.\nAllotjaments a Banbuche\nDescompte a La Canadienne


Zapatero diu que amb Bildu o sense ells, ningú no s'aprofitarà de les institucions\n18 maig 2021 05:59\nEl president de l'executiu, moments abans de començar la sessió de control al Congrés.\nEl cap de l'Executiu, José Luis Rodríguez Zapatero, ha assegurat avui que, "amb Bildu o sense Bildu, el Govern no consentirà que ningú s'aprofiti de les institucions en favor de la violència", i així continuarà amb la seva lluita per debilitar i acorralar ETA i defensarà la unitat democràtica contra el terrorisme.\nDesprés de la sentència del Tribunal Constitucional que permet a Bildu participar a les eleccions, Zapatero ha respost en el ple del Congrés al diputat d'UPN Carlos Salvador, que li ha preguntat com impedirà ara que ETA "continuï comprant armes" amb els doblers dels demòcrates i ha exigit una defensa solemne de la Comunitat Foral de Navarra davant les reclamacions dels terroristes.\nEl cap de l'Executiu ha ratificat el seu compromís amb el marc constitucional dels navarresos i ha demanat "responsabilitat" en parlar del Constitucional: "es podrà discrepar de la sentència, criticar-la en democràcia, però el Govern considera que no és apropiat, que és greu, deslegitimar-la".\nDesprés de considerar que el Govern no pot fer cap altra cosa que respectar el contingut de la sentència i per subratllar que aquesta ha estat sempre la seva actitud com president, ha recordat que l'Advocacia de l'Estat va recórrer les llistes de Bildu davant del Suprem, que va tancar en un primer moment el pas a la coalició abertzale.\nAra, davant de la decisió contrària del TC, ha fet "una crida general a la responsabilitat" per respectar aquest tribunal, "la tasca que ha exercit i exerceix en el nostre Estat constitucional".\n"Amb Bildu o sense Bildu, el Govern prosseguirà en la seva eficaç tasca de debilitar i acorralar ETA al camí del final de la violència; amb Bildu o sense Bildu, el Govern no consentirà que ningú s'aprofiti de les institucions en favor de la violència", ha manifestat.\nI ha afegit: "amb Bildu o sense Bildu, el Govern defensarà la unitat democràtica i els principis que ens han duit a veure com ETA cada vegada és més feble, la llibertat més forta i la democràcia més sòlida a Euskadi, a Navarra i al conjunt d'Espanya."\nSalvador li ha recordat que l'estratègia d'ETA passa "sí o sí" per la integració de Navarra i el País Basc i li ha reclamat una "declaració solemne" per garantir que els socialistes, "sota cap condició", no recolzaran un canvi institucional "que satisfaci el projecte polític pel qual han estat assassinades més de mil persones".\nDavant la seva petició, Zapatero li ha recordat que la posició de l'Executiu i del PSOE és nítida "Navarra està contemplada al marc constitucional, té les condicions del Fur i el Govern mai no tolerarà cap acció que pretengui posar en qüestió el marc constitucional que els navarresos s'han donat a si mateixos o es donin en el futur".\nMalgrat que Zapatero li ha demanat que estigui tranquil perquè seguirà "amb la mateixa fermesa i amb els mateixos èxits en la lluita antiterrorista", Salvador ha mostrat la seva preocupació i li ha recordat que, si el Govern "no està jugant amb dues baralles", la sentència del TC suposa una clatellada a la seva tesi sobre la relació de Bildu amb ETA.\n"Qui impedirà ara que els censos no acabin a les mans d'ETA? Qui ens garanteix que ETA no tornarà a comprar armes amb els nostres propis doblers? Qui garanteix la llibertat efectiva de sufragi de milers d'espanyols que des de l'inici de la democràcia continuen sense no poder votar els partits que desitgen a centenars d'ajuntaments del País Basc i Navarra?", li ha preguntat.\nDesprés de considerar que les víctimes del terrorisme tenien raó quan van dir que la legalització de Bildu els havia tornat a matar, ha advertit contra una eventual negociació política amb el projecte etarra.\nUPN, ha garantit, estarà vigilant i continuarà enfrontant-se a ETA "es diguin com es diguin", convençuda que Navarra, el País Basc i Espanya són "els millors llocs per viure i progressar junts en pau i llibertat".\nEl PP encara no ha condemnat el cop d'estat assassí del 36 (el legitima?) i no està exclòs del procés electoral.\nLa democracia, por definición, excluye a los asesinos, y a los que los legitiman.\nLa democracia és tolerancia, o no és democracia...


Cartes d'amor des de la presó de Figueres - Empordà\n14·04·17 | 16:16\nL'activista cultural José Alguacil EMPORDA.INFO\nEn un temps en què les millors cartes d’amor arriben per whatsapp, José Alguacil vol recuperar l’essència del paper i reivindica el correu de tota la vida a l’hora d’escriure i rebre paraules d’amor. Ha traslladat la 3a edició del concurs de cartes d’amor, al Centre penitenciari Puig de les Basses de Figueres amb motiu de Sant Jordi.\nEscriure per amor, per odi, com a teràpia, com a evasió, escriure per desfogar-se, per canalitzar la ràbia, per expressar els sentiments i fer-ho com s’ha fet tota la vida, a través de l’escriptura en paper. Això és el que proposa el concurs de cartes d’amor que l’activista cultural de Sant Joan de les Abadesses José Alguacil ha convocat amb motiu de Sant Jordi al Centre Penitenciari Puig de les Basses de Figueres, buscant la complicitat dels interns: “No tenen mòbil ni accés a internet”, “però sí que coneixen l’enyorança i la soledat” així que reuneixen les condicions necessàries per crear belles cartes d’amor. Alguacil es mostra entusiasmat amb la proposta. El certamen arriba a la tercera edició, les dues anteriors el 2013 i el 2014, es van fer entre els veïns del seu poble que havien de fer arribar les cartes al Cafè de l’Abadia, el bar que ha regentat durant anys. La iniciativa va superar totes les expectatives “i molts mitjans es van fer ressò del fet de voler recuperar la correspondència amorosa en paper”. “Les visites del carter eren només per portar-me factures i propaganda”, així que va pensar a reivindicar el bar com autèntica xarxa social i les cartes manuscrites com a via de comunicació. “El Facebook és una eina molt bona, però no podem oblidar i deixar que es perdi l’essència de tocar-nos i dir-nos les coses a la cara”.\nLes cartes guanyadores i finalistes es van publicar en un llibre i de l’experiència va sorgir una cançó que recollia el sentiment recollit en tots els escrits: “Molta gent va aprofitar per treure del calaix velles cartes d’amor, altres les van crear per a l’ocasió”. Amb el músic Jordi Ballesteros i amb l’acompanyament d’un acordió, Aguacil va presentar el concurs entre els reclusos del centre penitenciari. Una trentena d’interns van assistir amb interès a la presentació, “tot i que em van dir que potser a mig acte marxarien” i en aquests moments ja ha rebut més d’una vintena de cartes: “potser no tindran valor literari, però l’interès de la proposta va molt més enllà”. “Que aprenguin a ser optimistes, que siguin conscients que poden estimar, que tinguin esperança i que s’escoltin a ells mateixos”.\nAguacil assegura que està a l’expectativa de quins seran els resultats “és una mena d’experiment”, feia temps que volia contactar amb el món de les presons que continua essent un tabú a la societat i saber com s’hi treballa la reinserció. Per la diada de Sant Jordi visitarà de nou el centre penitenciari amb una mica de música i entreteniment per als reclusos, amb els quals té previst continuar la relació, oferint-los noves activitats, que serveixin per ocupar d’una forma constructiva el seu temps: “no es tracta d’alliçonar-los sobre la vida, ells saben més que nosaltres” conclou.


elefant encadenat ~ Lidia Salas Ros\n- Per què no l’arrenca i s’escapa? —vaig preguntar als pares.\nEm van dir que l'elefant no escapava perquè estava ensinistrat. Vaig fer llavors, la pregunta òbvia:\n- Si està ensinistrat, per què l'encadenen?\nNo recordo haver rebut cap resposta coherent. Amb el temps, em vaig oblidar del misteri de l'elefant i l'estaca.\nFa alguns anys vaig descobrir que algú havia estat prou savi com per trobar la resposta: “L'elefant del circ no escapa perquè ha estat lligat a una estaca semblant des que era molt, molt petit.”\nVaig tancar els ulls i vaig imaginar a l'indefens elefant nounat subjecte a l'estaca. Estic segur que, en aquell moment el petit elefant va empènyer, va tirar i va suar tractant de deixar-se anar. I malgrat tot el seu esforç, no va poder. L'estaca era certament molt forta per a ell. Vaig imaginar que es dormia esgotat i l'endemà ho tornava a intentar, i l'endemà i a l'un altre…\nFins que un dia, un terrible dia per a la seva història, l'animal va acceptar la seva impotència i es va resignar a la seva destinació.\nAquest elefant enorme i poderós que veiem en el circ no escapa perquè - Creu que no pot!\nTé gravat el record de la impotència que va sentir poc després de néixer. I el pitjor és que mai s'ha tornat a qüestionar seriosament aquest record. Mai, mai va intentar tornar a posar a prova la seva força.\nI tu, tens una mica d'elefant?\nCadascun de nosaltres som una mica com aquest elefant: anem pel món lligats a centenars d'estaques que ens resten llibertat. Vivim pensant que “no podem” fer un munt de coses simplement perquè alguna vegada no vam poder. Vam fer llavors el mateix que l'elefant, deixant en la nostra memòria aquest missatge: no puc, no puc i mai podré.\nAquesta creença autoimposada ens ha limitat des de llavors i no l’hem qüestionada més. Segurament ara som més forts i estem més preparats, però aquell record ens frena a l’hora de provar d’alliberar-nos.\nLa teva única manera de saber si POTS és intentar-ho posant en això TOT EL TEU COR!.


Booking.com: Vacances Menorca Resort - Sa Caleta, Espanya\nSigne Aries, 2, 07760 Sa Caleta, Espanya\nAssegura't un bon preu al Vacances Menorca Resort - els clients que s'hi han allotjat fa poc li han posat un 8,3.\nEl Vacances Menorca Resort inclou 3 resorts, cadascun amb la seva pròpia piscina exterior, jardins, restaurant i bar. Els clients tenen accés directe a la platja de Sa Caleta des del resort.\nEls apartaments disposen d'aire condicionat, un balcó o terrassa privada moblada, 1 o 2 dormitoris, un bany amb assecador, una sala d'estar amb sofà llit doble i TV de pantalla plana amb canals per satèl·lit i una cuina equipada.\nCada resort té un restaurant de bufet, així un programa d'animació de dia i de nit.\nA la zona es poden fer moltes activitats com ciclisme, senderisme, vela, rem i pàdel.\nCiutadella es troba a 5 minuts amb cotxe i Maó és a 40 minuts amb cotxe.\nEls clients també diuen que aquest allotjament ofereix la millor relació qualitat-preu a Sa Caleta! Aquí els teus diners donen més de si en comparació amb altres allotjaments de la ciutat.\nEl Vacances Menorca Resort treballa amb Booking.com des del 8 de juny de 2009.\nApartaments i habitacions: 319\nQuan vols allotjar-te al Vacances Menorca Resort?\nLa reserva més recent en aquest allotjament és del 2 de des. a les 10:59 des d'Espanya.\n6 raons per triar el Vacances Menorca Resort\n5 establiments a Sa Caleta\nInstal·lacions del Vacances Menorca Resort\nLa situació del Hotel Alfons III té una puntuació de 9,1\nMira els 3 millors hotels de Sa Caleta, segons 437 opinions d'hotels autèntiques a Booking.com.\nCal que informeu el Vacances Menorca Resort de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nHem trobat més allotjaments com el Vacances Menorca Resort que han agradat a altres viatgers\nL'Apartamentos Casa del Sol està situat a 10 minuts a peu de les platges de Cala Blanca i Cala Santandria i a 3,5 km de Ciutadella. El complex disposa d'una piscina exterior de temporada. Puntuació a partir de 293 comentaris\nEls Apartamentos Playa Blanca, situats a la localitat costanera de Cala Blanca i a 3 minuts a peu de la platja, disposen de piscina exterior comuna amb gandules, bar i parc infantil. Puntuació a partir de 152 comentaris\nAquest establiment familiar menorquí està situat al nucli antic de Ciutadella, ciutat declarada d'interès històric i d'importància artística. 2 s'ho estan mirant ara mateix\nSituat a 250 m de la platja de Cala Galdana, Menorca, l'Aparthotel Floramar disposa de piscina exterior, gimnàs i banyera d'hidromassatge. Puntuació a partir de 182 comentaris\n» Mostra més aparthotels a Sa Caleta


Operació Judes – El lloc del crim\nJordi Solé. Columna Edicions.\nPublicat a 25/09/2016 per El lloc del crim en Solé, Jordi // 0 Comentaris\n“Barcelona, estiu del 38. Les tropes franquistes han trencat Espanya en dos i la República trontolla. Però tot això ja preocupa ben poc el veterà periodista Pol Vidal. Fa menys de quatre mesos que les bombes de l’aviació italiana van matar l’Eva, la seva esposa des de feia gairebé mig segle i l’amor de la seva vida. Des d’aleshores, el Pol només pensa a trobar la mort al cul d’una ampolla.\nUna inesperada visita del Martí Rouret, home de confiança de Lluís Companys, l’obligarà a reaccionar. El president el necessita. Un alt funcionari de la Generalitat ha estat assassinat i el polític sospita que darrere s’hi amaga un intent de tacar de forma irremeiable la seva administració. De mala gana, el Pol accepta investigar una mica. Ni s’imagina que l’encàrrec de Companys el portarà a descobrir el secret més transcendent de tota la guerra i a haver d’arriscar tot allò que encara estima.”.\nAmb aquesta novel·la en Jordi Solé torna una mica al que vam trobar a Ciutat d’espies: un treball interessant on conèixer detalls de la Barcelona de la guerra civil mitjançant una trama político-criminal amb femme fatal inclosa. El protagonista torna a ser en Pol Vidal, ja jubilat, en hores baixes i no tant en forma. Un dels elements més atractius d’aquesta novel-la és que un dels protagonistes és ni més ni menys que en Robert Capa. Si bé aquest tipus d’exercicis de vegades poden ser perillosos, hem de dir que l’autor se’n surt aquí prou bé. I el que més ens agrada es que recuperi per alguns moments la figura de Gerda Taro, una fotògrafa brillant poc reconeguda i molt admirada per nosaltres. En aquest sentit, la novel·la ens ha guanyat.\nLa trama està ben estructurada, té interés, però a l’igual que ens va passar amb Ciutat d’espies, en algun moment se’ns fa lenta. Res greu, es tracta en tot cas d’una lectura recomanable, però ens agrada molt més el Jordi Solé de La nit de Damballah, més dinàmica i, probablement una mica més negre. L’estil, com sempre, impecable. Un treball per lectors i lectores que els agradi un rerafons històric en tota novel·la. En aquest cas, amb en Lluís Companys de per mig i a punt de ser testimonis de l’ofensiva de l’Ebre.\nEn definitiva, una intriga amb fort pes de la part històrica, retrat d’una Barcelona bombardejada, pobre i gris.\nSi voleu consultar la referència d’aquesta novel·la al web de l’editorial, cliqueu aquí. També hi trobareu un fragment per fer-ne un petit tast.


TREBALLS D'IGNIFUGACIÓ A LA NOVA SEU DE CAR (CUINA ALT RENDIMENT) I DE LES OFICINES DE SERHS FOOD A MATARÓ - Ignifugacions generals, protecció passiva contra el foc, treballs amb perlita i vermiculita, llana de roca, pintura intumescent, pintura ablativa, panell conlit, plaques Promat, franges tallafocs, segellaments de passos d’instal•lacions i protecció de conductes\nHome Actualitat TREBALLS D'IGNIFUGACIÓ A LA NOVA SEU DE CAR (CUINA ALT RENDIMENT) I DE LES OFICINES DE SERHS FOOD A MATARÓ\nTREBALLS D'IGNIFUGACIÓ A LA NOVA SEU DE CAR (CUINA ALT RENDIMENT) I DE LES OFICINES DE SERHS FOOD A MATARÓ\nIgnifugacions Generals ha realitzat la protecció contra el foc a la nova seu de CAR (Cuina Alt Rendiment) i de les oficines de Serhs Food a Mataró. Els treballs efectuats són la protecció de l'estructura metàl·lica i la xapa col·laborant amb morter de perlita i vermiculita, la protecció de l'estructura metal·lica amb pintura intumescent, la col·locació de maneguets intumescents per segellar tubs de P.V.C. combustibles, l'execusió de segellats ignífugs entre diferents zones de sectorització i la formació d'un caixó amb plaques semirígides.\nLa nova seu de CAR i de les oficines de Serhs Food està ubicada a Mataró, amb una superfície de 4.000 m2, la planta arribarà als 2.500.000 kg de producció anual, superant així els 650.000 kg actuals. La planta polivalent estarà preparada per elaborar entre 400 i 500 referències i adaptada a la fabricació de productes lliures d'al·lèrgens.\nSerhs Food ofereix un servei integral en l'àmbit de l'alimentació basat en l'activitat de producció i venda de productes alimentaris de cinquena gamma i fleca, així com de l'activitat de gestió de restauració per a tercers, tant per a col·lectivitats i institucions com serveis de catering per a esdeveniments i macroesdeveniments. Aquesta divisió operativa destaca per disposar d'uns alts estàndards de qualitat i per la seva flexibilitat i capacitat innovadora, tant pel que fa als processos productius com per la infraestructura i capacitat de gestió amb què compta.\nExperts en restauració integral: sanitat, empreses, centres penitenciaris, escoles, universitats, hotels, restaurants, centres esportius i parcs temàtics, entre d'altres.


Basquitis? No, gràcies | Agustí Colomines i Companys | Articles | El Punt Avui\nBasquitis? No, gràcies Basquitis? No, gràcies Basquitis? No, gràcies Basquitis? No, gràcies + Basquitis? No, gràcies E-mail\nBasquitis? No, gràcies Basquitis? No, gràcies Basquitis? No, gràcies Basquitis? No, gràcies Basquitis? No, gràcies E-mail\nA partir d'ara, més val que ens vacunem contra el virus basc perquè els reptes que hem d'abordar des de Catalunya, començant pel pacte fiscal, no poden quedar supeditats a l'agenda basca. Ho tornaríem a perdre, com ha passat fins aquest moment.\nEl conflicte basc fa anys que condiciona la política espanyola i, també, la catalana. Per raons diferents, però. La confrontació del terrorisme amb Espanya ha estat total, però Catalunya també ha patit els efectes dels brutals i massius atemptats etarres. Per exemple, el dels magatzems Hipercor del juny del 1987 i el de la caserna de la Guàrdia Civil de Vic del mes de maig del 1991 o l'atemptat de Roses del 2001, a conseqüència del qual va morir el mosso d'esquadra Santos Santamaría. O bé els assassinats individuals, entre els quals el del regidor del PP de Viladecavalls, Francisco Cano, el setembre del 2000 o bé el de l'exministre socialista Ernest Lluch el novembre d'aquell any. Si ho valorem des dels conjunt dels Països Catalans, l'impacte del terrorisme etarra ha estat indecent. I tanmateix, la fascinació per la dinàmica basca va trobar aquí, a Catalunya, un suport incontestable.\nHo explicava molt bé Francesc-Marc Álvaro en l'article ETA i el catalans del proppassat dilluns. I a tot el que hi explicava sobre l'organització Terra Lliure i el seu mimetisme amb ETA i sobre l'actitud de persones suposadament intel·ligents que, “fins fa quatre dies, jugaven a comprendre i a justificar les accions del etarres”, servidor encara hi afegiria més coses arrencant dels anys de la transició. Els assassinats de l'empresari Josep M. Bultó (9 de maig de 1977) i de l'exalcalde franquista de Barcelona i la seva dona, Joaquim Viola i Montserrat Tarragona (25 de gener de 1978) per l'organització Època responien a una lògica armada que el nacionalisme català havia superat als anys 40. Però el refús frontal a la transició, que era la mateixa actitud que van adoptar els etarres, va alimentar entre alguns independentistes el messianisme propi de les organitzacions de resistència.\nLa lluita armada a Catalunya ha tingut, això no obstant, un predicament reduït, més minoritari del que es diu i del que l'èpica commemorativa ha propiciat. Al capdavall, només Joan Carles Monteagudo, mort el 1991, va seguir la el camí d'integrar-se a ETA, fins al punt de participar en la preparació de l'atemptat de Vic. El que fascina és, certament, la situació basca. Hi ha una mena d'enveja per la suposada gallardia basca, que inclou la celebració dels molts i desencertats comentaris de Xabier Arzallus, l'antic president del PNB, com a reflex d'una mena de resistència invicta a la pressió centralista de l'Estat. No he compartit mai aquesta fascinació. Ni quan he defensat la necessitat del diàleg polític per sortir de la violència o bé quan vaig creure que el pacte de Lizarra era una via perquè ETA abandonés les armes. Els asseguro que el virus basc, l'anomenada basquitis, no m'ha contaminat mai. Al contrari, l'any 1987, quan Herri Batasuna va aconseguir 39.692 vots (53.410 si hi sumem els resultats del País Valencià i de les Illes Balears), recordo que em vaig discutir molt fortament amb un conegut meu que els va votar sense ser ni tan sols nacionalista català. Per cert, posats a explicar-ho tot, aquest conegut després seria cap de llista del PSC en les darreres eleccions locals d'una ciutat del Baix Llobregat, cosa que dóna fe de fins a on va arribar la contaminació basca de la política catalana.\nDes de la transició fins ara la violència terrorista basca ha tingut, per tant, efectes perversos. I des d'un punt de vista polític, la basquitis també ha estat un desastre. I un exemple claríssim, els efectes col·laterals del Pla Ibarretxe del 2001. Aquell procés va durar quatre anys, fins que el gener de 2005 es va lliurar la proposta de nou Estatut al president del Congrés espanyol per debatre-la i posar-la a votació. El final el sap tothom: el nou Estatut va ser rebutjat per 313 vots en contra (PSOE, PP, IU, CC i CHA), 29 a favor (PNB, CiU, ERC, EA, Na-Bai i BNG) i 2 abstencions (ICV-EUiA). Allò va ser un autèntic acte de frustració, a pesar dels efectes terapèutics interns al País Basc, que va servir per picar fort contra el nacionalisme basc i, de retruc, el català. Mariano Rajoy, que llavors ja era el cap del PP, va fer una d'aquelles típiques acusacions de la dreta espanyola dirigida als bascos però que, en realitat, era un advertiment als catalans: “Els últims anys —deia en una entrevista concedida al Diari de Girona el 2004— no hi ha hagut tensió ni social ni econòmica a Espanya, sinó només territorial, provocada pel País Basc i Catalunya.” En temporada electoral el PP nega haver dit mai coses com aquesta, però després reprèn la cantarella.\nI així va ser el 2006, quan va arribar el torn de la reforma de l'Estatut d'Autonomia de Catalunya. El PP s'hi va oposar des del principi i el PSOE ja se sap que va ser més sibil·lí: primer va dir que sí i després que no, incloent-hi l'actitud falsària del PSC. El procés de reforma de l'Estatut català era una indissimulada imitació de la proposta basca i ningú no en va voler veure el perill. No vaig creure mai en aquella reforma i per això vaig defensar votar sí a l'Estatut i posar fi a la tragèdia que després encara havia de durar quatre anys més, fins que el TC va guillotinar definitivament l'esperança, diguem-ne, federal que amarava la proposta estatutària catalana. Estem avisats, doncs. A partir d'ara, més val que ens vacunem contra el virus basc perquè els reptes que hem d'abordar des de Catalunya, començant pel pacte fiscal, no poden quedar supeditats a l'agenda basca. Ho tornaríem a perdre, com ha passat fins aquest moment.\nEl Punt Avui. Girona 27-10-2011, Pàgina 14\nEl Punt Avui. Nacional 27-10-2011, Pàgina 22


Anàlisi sobre l’ús dels navegadors l’últim any | mozilla.cat\nAnàlisi sobre l’ús dels navegadors l’últim any\narsTechnica ha presentat un anàlisi sobre l’evolució de l’ús del navegadors durant l’últim any (del setembre 2.005 al setembre del 2.006).\nA primera vista, en el gràfic que podeu trobar a la plana de l’article es veu com Internet Explorer segueix amb la tendència de perdre i perdre popularitat entre els navegadors, pèrdua aprofitada, quasi únicament, pel Firefox, que és el navegador que més augmenta (quasi un 5%).\nEls altres navegadors que hi apareixen són el Safari que augmenta gràcies a les vendes d’Apple; Nestcape, que ha patit una pèrdua d’usuaris molt significativa; l’Opera que creix, però molt poc; i el Mozilla que també perd usuaris. No més d’un 0’2% dels usuaris utilitzen un altre navegador.


El ministre alemany de Finances rebutja ara la compra de deute espanyol\nEn una entrevista al setmanari 'Welt am Sonntag', opina que Espanya en té prou amb els 100.000 milions del rescat de la banca\nARA / AGÈNCIES Berlin 29/07/2012 11:25\n260x366 La cancellera alemanya, Angela Merkel, i el ministre de Finances del país, Wolfgang Schäuble, havien insinuat que és hora de reactivar la compra de deute sobirà per rebaixar la pressió dels mercats / OLIVIER HOSLET / EFE La cancellera alemanya, Angela Merkel, i el ministre de Finances del país, Wolfgang Schäuble, havien insinuat que és hora de reactivar la compra de deute sobirà per rebaixar la pressió dels mercats / OLIVIER HOSLET / EFE\nEl ministre de Finances alemany, Wolfgang Schäuble, considera que Espanya no necessita una ajuda que vagi més enllà dels 100.000 milions d'euros aprovats per l'eurogrup per al sector financer i ha rebutjat informacions segons les quals el BCE planifica una compra de títols de deute sobirà espanyol. "No hi ha res cert en aquestes informacions. Les necessitats financeres d'Espanya a curt termini no són tan grans i el paquet d'ajuda de 100.000 milions és suficient", ha afirmat el ministre en declaracions que publica avui el dominical 'Welt am Sonntag'.\nSchäuble a més considera que no cal caure en l'alarmisme pel fet que els interessos per deute espanyol hagin arribat a estar per sobre del 7%. "És dolorós i crea molta inquietud però el món no s'enfonsa perquè en algunes subhastes hagi de pagar interessos més alts", considera Schäuble. El ministre ha afegit que el Govern espanyol no està caient en la desesperació sinó fent els deures que li ha imposat Europa i avançant una sèrie de reformes importants, com la pujada de l'IVA i les retallades en la funció pública. Les declaracions del ministre alemany contrasten amb el que ha insinuat aquesta setmana el president del BCE, Mario Draghi, i que van ratificar després en un comunicat conjunt els líders de França, François Hollande, i d'Alemanya, Angela Merkel.\n"El Govern espanyol mereix respecte per tot això. Els mercats encara no estan recompensant les reformes però ja ho faran", afegeix el ministre. En l'entrevista, Schäuble, també s'ha referit al fet que Alemanya pagui interessos pràcticament nuls en els mercats financers.\nA Schäuble això li genera sentiments contradictoris perquè malgrat que redueix la despesa germànica, és una mostra de "profunda inseguretat" per part dels inversors. "D'una banda és positiu per a un ministre responsable del pressupost perquè baixa la despesa. Però d'altra, per un ministre de Finances és un senyal que els mercats no estan en ordre", ha esclarit.\nLa crisi a l'eurozona ha portat molts inversors a buscar refugi en els títols de deute alemany renunciant fins i tot a interessos normals a canvi de seguretat. Schäuble no espera que els interessos dels títols de deute sobirà alemany pugin després de la recent decisió de l'agència de qualificació de risc Moody 's. "No hi haurà pujada d'interessos, me n'aniré de vacances tranquil. A part d'això, els mercats ja no es prenen tan seriosament a les agències de qualificació de risc", afegeix el ministre. Al començament de la setmana, Moody 's havia revisat les perspectives del deute alemany d'"estables" a "negatives".


Billin és un programa que ajuda els autònoms i les petites empreses a crear i gestionar les seves factures de forma còmoda, ràpida i segura. A través de la banca en línia, Supernet Particulars i Supernet Empreses, et podràs donar d'alta a la plataforma. També hi pots accedir directament des de www.billin.net/santander.\nEstalviaràs temps en la part administrativa i podràs invertir més temps en el teu negoci o la teva vida.\nPodràs gestionar totes les teves factures i despeses en línia i les tindràs sempre a mà a l'ordinador i al móvil.\nAmb assistència telefònica de franc. T'ajuden a començar en cinc minuts.\nConeix algunes de les funcionalitats més destacades:\nCrea i envia les teves factures en menys d'un minut.\nEmmagatzema-les en una plataforma segura i accessible siguis on siguis.\nOrganitza totes les teves factures en un mateix lloc i localitza-les ràpidament en línea.\nConeix l'estat de cada factura en temps real: si ha estat rebuda, acceptada o cobrada.\nRep notificacions i alertes perquè no se't passi cap factura.\nPersonalitza les factures amb el teu logotip i colors corporatius o triant entre múltiples dissenys de plantilla.\nAmb assistència telefònica de franc, per correu electrònic i xat en tot momento.\nI moltes més funcionalitats que fan més fàcil la teva vida (pressupostos, factures recurrents, factures de proveïdors i despeses, diferents impostos, cobraments en línia i connexió amb el gestor).\nEl servei Billin és prestat per una empresa aliena a Banco Santander.\nQuè és Billin?\nBillin és una plataforma al núvol que permet als nostres clients crear, enviar, rebre, emmagatzemar i cobrar en línia les seves factures d'una manera senzilla i segura. Gràcies a Billin et podràs relacionar amb els teus contactes (clients i proveïdors) a través d'un únic sistema al qual es pot accedir des de qualsevol lloc i dispositiu, amb tots els beneficis que això comporta per al teu negoci.\nQuè ofereix Billin?\nOrganitza la teva facturació en un mateix lloc i localitza les factures ràpidament en línia.\nAmb assistència telefònica, per correu electrònic i xat per ajudar-te a començar o continuar amb les teves factures d'aquest any de franc en cinc minuts.\nQui pot accedir al servei de Billin?\nTots els nostres clients autònoms i pimes amb contracte multicanal (banca en línia).\nQuant costa el servei de Billin?\nBillin ofereix diferents paquets de serveis. Tria el que millor s'adapti a les teves necessitats. Pots consultar les condicions econòmiques a www.billin.net.\nQuins requisits ha de complir un client del Santander per utilitzar Billin?\nSer autònom o pime client de Banco Santander i tenir un contracte multicanal (banca en línia).\nOn es pot donar d'alta en el servei de Billin un client del Santander?\nA través de la seva banca en línia, Supernet Particulars i Supernet Empreses. També a través de www.billin.net/santander.\nAmb qui m'he de posar en contacte si tinc algun dubte o problema operatiu?\nBillin proporciona atenció personalitzada per xat des del seu lloc web i té un telèfon gratuït d'atenció i suport: 91 831 88 33, a més del correu electrònic info@billin.net. T'ajuden a començar o continuar amb les teves factures d'aquest any de franc en cinc minuts.


Anna Hierro: "La dansa i la música són viatges sensorials que es retroalimenten"\n'Àer' de Laia Santanach es podrà veure al festival A Cel Obert\nL’Anna Hierro és el moviment i el Carlos Martorell posa el so a 'Àer', una peça de Laia Santanach que replanteja la dansa i la música tradicional popular del contrapàs. Un còctel de dansa contemporània i música electrònica que aporten una mirada deconstruida d'aquest ball d’arrels religioses i caràcter solemne, dansat originàriament només per homes. L’espectacle s’estrenarà a les Terres de l’Ebre en el marc del festival A Cel Obert, una branca en creixement que busca entrellaçar obres contemporànies amb espais patrimonials per descobrir. Parlem amb els dos artistes ebrencs, que junts formen Ensemble Topogràfic, per saber què ens espera el divendres 4 d’octubre a la Cripta de l'Església de la Reparació de Tortosa.\n"Hi ha una visió del folklore molt museística, de vitrina, que impedeix que justament molta gent s'interessi, pel simple fet de no poder dir la seua"\n- Una de les estrenes d’aquest any, i que es presentarà a les Terres de l’Ebre al Festival A Cel Obert, és l’espectacle 'Àer'. Expliqueu-nos què podrem veure.\nAnna Hierro: 'Àer' és un espectacle dirigit per la ballarina i coreògrafa Laia Santanach. La coreografia és en col·laboració amb els intèrprets i la música és composició de Carlos Martorell. Tot està concebut amb relació al ball tradicional del contrapàs.\n- Un espectacle que ha guanyat el III Premi Delfí Colomé, que promou la creació de noves propostes de dansa d’arrel tradicional.\nA.H.: Sí, en vàrem fer una primera presentació al festival Sismògraf per la versió de 30 minuts, que és la que representarem a Tortosa, mentre que la versió de 50 minuts fou estrenada a l’agost en el marc de l’Ésdansa, a les Preses.\n- Creieu que és essencial repensar la dansa i la música tradicional per apropar-la a la societat actual?\nCarlos Martorell: Crec que hi ha una visió del folklore molt museística, de vitrina, que impedeix que justament molta gent s'interessi, pel simple fet de no poder dir la seua.\nA.H.: Tant la creació musical com la coreogràfica beuen de múltiples fonts, i el folklore i les tradicions populars poden ser molt inspiradores i interessants en totes les seves formes, ja sigui sociològica, estètica, filosòfica…\n- Actualment hi ha diversos projectes que ho duen a terme, com també és el cas de 'A vore'. S’està convertint en tendència?\nA.H.: Pot ser que hagin coincidit en el temps més propostes d’aquest tipus, però tant des del Premi Delfí Colomé com des del festival Ésdansa, fa temps que s’incentiva aquesta revisió de la cultura tradicional.\nC.M.: Potser ara, el que han coincidit són justament propostes amb més ressò, com la de Niño de Elche.\nUn moment de l'espectacle 'Àer' | Foto: Nora Baylach\n- Tots dos ja fa temps que treballeu junts: Carlos posa la música i l’Anna la dansa. Com és l’experiència?\nA.H.: Treballem junts des del 2013, quan compartíem pis a Barcelona i vam decidir presentar-nos a la residència d’artistes d’Eufònic. És un treball intens perquè encara que cadascú es dedica a lo seu, els dos intervenim i opinem sobre tot allò que creem. Tot es cou a 4 mans i amb dos cervells\n- Què us aporten la dansa i la música?\nA.H.: Tot i que m’he especialitzat en dansa, a mi m’aporten molt i m’omplen absolutament totes les disciplines artístiques, per això també he estudiat Història de l’Art.\nC.M.: Igual que Anna, sempre m'he sentit atret de manera pràcticament inconscient per les dues coses. Sempre he fet música d'una manera o altra, i en els últims anys estic explorant treballs amb moviment, també pel meu interès en la tecnologia per capturar-lo a través de vídeo, sensors de moviment...\n- La dansa és impensable sense la música?\nA.H.: El moviment i la música conviuen meravellosament, però per separat també llueixen, tot depèn de l’educació dels ulls i les orelles que miren i escolten.\n- I la música sense el propòsit de ser ballada?\nC.M.: La música sempre té moviment: aire en vibració, les sinapsis neuronals, els dits del pianista, el vaivé de la guitarrista, els llums, el peu de l'espectador inquiet i el cap en sincronia.\n- Les dues tenen la capacitat d’expressar sense fer ús de les paraules.\nA.H.: No deixen de ser viatges sensorials que es retroalimenten, es potencien i que combinats intensifiquen l’experiència de l’espectador.\n- Anna, tu ets també professora de dansa. Com està actualment el sector?\nA.H.: Tot lo relacionat amb la dansa es mou en termes de precarietat. Els ballarins hem de ser freelance per força perquè no existeixen companyies fixes i el sector de la pedagogia és irregular. Et pots trobar escoles que han de dur a terme contractacions irregulars, mentre que en un centre oficial pots accedir a un sou de funcionariat.\n- A més encara tenim poca cultura de consumir dansa com a espectacle cultural.\nA.H.: Des que jo m’hi dedico he vist millorar a poc a poc la sensibilització amb la dansa: més públic i una mica més de cultura. Per contra, les inversions amb diners públics han minvat, i això limita molt els creadors i precaritza la feina dels intèrprets. Nadem a contracorrent.\n- Què hauríem de fer per fomentar aquestes disciplines?\nA.H.: Si la dansa formés part del sistema educatiu deixaria de ser quelcom estrany i elitista. En altres països es respecta com una disciplina artística de primer nivell, cosa que aquí no acaba de passar i encara ocupa un lloc residual o directament és inexistent en la programació d’alguns teatres.\n- Fa anys vau deixar les Terres de l’Ebre per poder endinsar-vos en els vostres respectius móns professionals. Encara ho tenim complicat aquí baix?\nA.H.: El sector està totalment estancat i encara sort que existeix Eufònic o A Cel Obert, són oasis en un desert.\n- Quins projectes teniu per a més endavant?\nA.H.: Com a Ensemble Topogràfic ara estem dedicats a moure 'Meteora', la nostra darrera peça amb Xavi Lloses a l’Auditori de Barcelona.\nWeb Ensemble Topogràfic


tens un racó dalt del món: Margalida, de Joan Isaac\nMargalida, de Joan Isaac, és una d'aquelles cançons que resten per sempre a la memòria col·lectiva.\nÉs una cançó molt bonica si no saps la història que té darrera, però si a més la saps encara és més corprenedora.\n3 d’octubre de 2009, a les 8:41\nUn miracle de cançó.\n3 d’octubre de 2009, a les 9:26\nUna canço excepcional!!!\n3 d’octubre de 2009, a les 9:46\nÉs d'aquelles que t'acompanyen i t'acaronen l'ànima. Com una dia plujòs d'hivern en el que ens trobem arraulits, abrigadets, des de casa estant mirant per la finestra.\n3 d’octubre de 2009, a les 9:59\n3 d’octubre de 2009, a les 11:44\nPreciosa pel que és, pel que representa i perquè ens fa no oblidar la nostra història ni els nostres herois.\n3 d’octubre de 2009, a les 11:49\nHas vist la casualitat, Jesús? Coneixes el blog de País Secret? Perquè si no, te'l recomano vivement!!\n3 d’octubre de 2009, a les 12:04\nUna de les meves cançons preferides...\nL'havia buscat moltes vegades per altres cercadors de cançons amb total dissort...\ngràcies per apropar-me-la altra volta...\n6 d’octubre de 2009, a les 9:03


La plaça de Sant Pere obre l'esperit de Patum amb castells de gamma alta - Regió7 :: El Diari de la Catalunya Central\nLa plaça de Sant Pere obre l'esperit de Patum amb castells de gamma alta\nLa colla local i les convidades de Gràcia i Tarragona aixequen estructures de set i vuit\nmiquel spa | berga 23.05.2016 | 08:54\nLa plaça de Sant Pere de Berga va estrenar aquest dissabte a la tarda l'ambient de Patum amb la quarta edició de la Diada Castellera dels Quatre Fuets, la qual ja ha aconseguit en aquests anys portar a la comarca tres de les quatre colles més importants del país.\nLa diada, viscuda pels berguedans amb el cuquet per la imminència del Corpus, va servir a la colla local per reforçar la confiança dels seus components en els castells consolidats i, així, afrontar amb bones expectatives la pretemporada castellera.\nEls castellers de Berga van triar per a l'ocasió tres estructures que tenen plenament assumides, seguint així una de les màximes del grup: sortir a plaça a descarregar castells. Així, els de la camisa blava van oferir el quatre de set amb agulla, el set de set i el cinc de set. Van acompanyar els castellers locals la colla Jove dels Xiquets de Tarragona i la colla Vila de Gràcia, que també acostuma a fer estructures de nou pisos. Els graciencs vesteixen com els berguedans, de manera que la plaça va convertir-se en una gran marea blava.\nEn nom de la colla dels castellers de Berga, Xavier Torrabadella, va explicar que la Diada dels Quatre Fuets és la primera de les més importants en les quals participa en l'inici de la campanya. Per això la colla deixa per a més endavant formacions noves que estan assajant, com ara el dos de set, també dins la gama alta de les estructures de set pisos.\nLes colles convidades van aixecar el tres de vuit, el dos de vuit amb folre i el quatre de vuit, pel que fa als de Gràcia; i el dos de vuit amb folre, el quatre de vuit amb pilar de dos i el tres de vuit, la de Tarragona.\nLa Diada dels Quatre Fuets agafa renom en el calendari casteller. Tant és així que en aquestes quatre edicions ja ha acollit tres de les quatre grans colles del país, com són els castellers de Vilafranca, els Minyons de Terrassa, la Jove dels Xiquets de Tarragona, les quals han descarregat el mític tres de deu. En aquest rànquing falta tan sols la Vella de Valls.


Es lliuren els premis del concurs Calafell APP\nMariona González i José Segura han guanyat amb el projecte d'una nova aplicació de promoció turística del municipi\nRedacció Calafell 08-04-2015 21:36 Lectures 1754\nAjuntament de Calafell. Es lliuren els premis del concurs Calafell APP\nL’Ajuntament de Calafell va fer ahir al vespre, al Celler de Cal Bolavà, el lliurament de premis del concurs Calafell APP, de creació d’aplicacions per a dispositius mòbils, organitzat per la Regidoria de Treball.\nL’alcalde de Calafell, Joan Olivella, i la regidora de Treball, Sandra Suàrez van lliurar el primer premi, valorat en 1.200 euros, a Mariona González i José Segura, pel projecte presentat sobre una nova aplicació de promoció turística del municipi que, segons van explicar ells mateixos, “vol atraure nous visitants, però que també va adreçada als propis ciutadans de Calafell, ja que també potencia la riquesa cultural i comercial del municipi”. Els guanyadors es van mostrar molt satisfets amb el premi, i van explicar que s’havien presentat a aquest concurs “perquè vam pensar que era una bona oportunitat per a nosaltres i també per al municipi, d’adaptar-se a les noves tecnologies”.\nEl premi finalista d’aquest concurs ha quedat desert. I el premi local, valorat en 300 euros, es va lliurar a Alejandro Martín Salmeron.\nCalafell APP és un concurs que la Regidoria de Treball de l’Ajuntament de Calafell ha convocat per primera vegada aquesta any amb l’objectiu de fomentar la innovació en l’àmbit tecnològic i comunicatiu de Calafell, promoure l’accés als seus ciutadans a les tecnologies de la informació i la comunicació (TIC) i la promoció de nous talents.\nL’alcalde de Calafell, Joan Olivella, va destacar que aquest concurs “és una iniciativa molt interessant i que pot ser molt profitosa per a les persones emprenedores i amb iniciativa en aquest camp”.\nLa regidora de Treball, Sandra Suàrez, va agrair la implicació de tothom que ha participat en aquest concurs, i molt especialment del jurat, que està format per tècnics del regidoria, però també per professionals del món de la informàtica, el disseny i el màrqueting com: Daniel Guasch, director acadèmic de la Càtedra d’Accessibilitat de la Universitat Politècnica de Catalunya; Àlex Sànchez, enginyer informàtic i empresari en el sector de les TIC; Josep Pérez, empresari del sector de les TIC, i Josep Anton Lacasa, enginyer informàtic i empresari del sector de les TIC.\nPel que fa al projecte guanyador, el jurat ha considerat que és el que, entre tots els presentats, reuneix més qualitat pel que fa als criteris d’ús, interacció, creativitat i presentació de la informació.\nEn el projecte presentat, l’aplicació guanyadora conté tota la informació necessària de Calafell: què fer, on menjar, on dormir, on anar a prendre una copa, quin esport pot practicar i on, què visitar, etc. i també es pot consultar el calendari de tots els esdeveniments que tenen lloc a Calafell. Un dels trets destacats és l’apartat Calafell Cupons, amb el qual es vol potenciar el consum als comerços del municipi. Es tracta d’una secció on els comerços poden publicar les seves ofertes, per atraure més clients als seus establiments.


Fernández (PP): «Podem recuperar un segon diputat a Tarragona i garantir un canvi a Catalunya»\nEl cap de llista del PP per Tarragona el 21-D, Alejandro Fernández.\nEl cap de llista per Tarragona el 21-D considera que el procés «està mort» i que la via unilateral «s’ha acabat»\nActualitzada 08/12/2017 a les 10:43\nEl cap de llista del PP per Tarragona a les eleccions del 21-D, Alejandro Fernández, no es deixa arronsar per les enquestes electorals i confia que podran recuperar un segon diputat per la demarcació. «Les enquestes se’ns donen de pena, però les eleccions se’ns donen bastant millor», assenyala en una entrevista amb l’ACN. Enfront d’un possible ascens de Cs, Fernández defensa l’experiència de govern «contrastada» dels populars i la seva capacitat per gestionar l’economia. Tot i reconèixer que aquestes seran unes eleccions «obertes» i «molt complicades» per a tothom, l’exportaveu del grup parlamentari del PPC afirma que el seu objectiu és «parlar dels temes que interessen a la gent i no del procés», especialment en matèria de sanitat, educació i infraestructures. «El camí iniciat el 2012 està mort i la unilateralitat s’ha acabat», sentencia.\nDesprés d’haver desenvolupat el gruix de la seva carrera política a l’Ajuntament de Tarragona i al Congrés, Alejandro Fernández (Tarragona, 1976) va deixar fa poc més d’un any la primera tinença d’alcaldia al consistori per centrar-se en el Parlament i convertir-se en el nou portaveu del grup del PPC. «Per mi continua sent una prioritat que Tarragona tingui una presència forta i una veu potent al Parlament. Hi ha certa manca d’ambició al territori per arribar a llocs de responsabilitat més alts», reflexiona.\nSegons el cap de llista dels populars, ha arribat l’hora que es produeixi una alternança política a Catalunya, «on el nacionalisme sempre ha estat present al Govern». Fernández admet que, després d’haver viscut uns anys de puixança a la demarcació, els populars han anat perdent suports «per les mesures impopulars de la crisi econòmica i l’aparició de casos de corrupció en altres llocs d’Espanya». Malgrat tot, es mostra optimista i creu que podrà recuperar un segon diputat a Tarragona i garantir un canvi de Govern a Catalunya.\nEls populars han anat perdent suports a Tarragona «per les mesures impopulars de la crisi econòmica i l’aparició de casos de corrupció en altres llocs d’Espanya»\n«Tenim una experiència de govern contrastada que Ciutadans, amb tot el respecte, no té», defensa. Segons Alejandro Fernández, el seu bagatge polític en múltiples institucions i el fet que se’ls reconegui la seva capacitat per gestionar l’economia, els refermen com una opció política a tenir en compte de cara al 21-D. Això, admet, malgrat que el PP «no és un partit especialment popular a molts llocs de Catalunya».\nRespecte a la «pluralitat» de les comarques tarragonines\nEn aquest sentit, Fernández avisa que Tarragona jugarà un paper clau en aquests comicis pels vots que hi recullen les forces constitucionalistes. «És una província molt plural i això s’ha de respectar», assevera. El cap de llista comparteix que el catalanisme demani respecte per la pluralitat a Espanya, però, alhora, ell també exigeix que «la mateixa pluralitat» es respecti a Catalunya. «No pot ser que els que no combreguem amb el pensament separatista se’ns consideri que som ciutadans de segona», denuncia.\n«No pot ser que els que no combreguem amb el pensament separatista se’ns consideri que som ciutadans de segona»\nTal com ja han fet altres quadres del seu partit, el cap de llista per Tarragona assegura que respectaran els resultats del 21-D i avisa que, si guanyen els partits independentistes, l’aplicació del 155 «dependrà d’ells». Fernández recorda que, en el passat, ja han governat partits nacionalistes i independentistes a Catalunya, però complien la legalitat. «Ja saben quin és el camí que comporta incomplir la llei», avisa.\nSobre l’1-O: «Les càrregues policials sempre han existit i són imatges desagradables»\nFernández considera que les càrregues policials «sempre han existit i són imatges desagradables» i es mostra sorprès pel fet que es consideri que l’1-O van succeir coses que mai no havien passat. «En el moviment del 15-M, on també deien que feien resistència passiva, les càrregues van ser dels mossos i ningú no se’n va queixar massa», opina.\nSobre el passat 1 d’octubre, Fernández defensa que «hi havia una ordre judicial, els cossos policials havien de fer la seva feina i no se’ls deixava entrar. Això no és correcte», defensa. «A ningú no li agrada veure aquestes coses, com tampoc que una senyora -Ester Quintana- perdés un ull amb els Mossos d’Esquadra o que es gravessin casos de tortures en dependències dels mossos», sosté.\nIncentius fiscals per garantir el retorn d’empreses\nEl candidat del PP afirma que caldrà oferir incentius a les empreses que han tret la seva seu de Catalunya, ja sigui en forma de beneficis fiscals, de reducció impositiva o d’inversions en infraestructures. Fernández avisa que aquest procés de retorn serà llarg i complicat perquè les companyies «van marxar per manca de confiança en el futur» i això, diu, implica un govern estable. A més, defensa que el govern espanyol va haver d’aprovar un decret a corre-cuita a petició de les empreses «perquè necessitaven marxar ràpid o s’enfonsaven en borsa».\nSobre el futur de TV3, Fernández considera que els professionals dels mitjans públics s’han de sotmetre a l’escrutini de la ciutadania i de les formacions polítiques perquè, al seu parer, «alguns fan una tasca impecable i altres no garanteixen la neutralitat dels mitjans públics». «Haurien d’assumir que se’ls critiqui, perquè molts professionals han sigut criticats. Recordo que, a TVE, Urdaci va ser sotmès a una anàlisi pública de la seva feina profundament severa i, aleshores, no ens vam escandalitzar», defensa.\nPel que fa a les acusacions d’adoctrinament a les aules, el candidat del PP per Tarragona afirma que «acostuma a passar en determinat municipis, moltes vegades d’interior, que es fa apologia d’ideologies polítiques davant de nens petits. Per a mi això no és acceptable, però també he de dir que no és unànime ni és cosa de tothom; són alguns professionals els que manipulen i altres, la majoria, fan una feina extraordinària».\nAposta pel CRT i el Joan XXIII\nEn clau de propostes territorials, el PP defensa que el CRT s’ha de renovar i ampliar perquè l’entorn de PortAventura es converteixi en un dels equipaments turístics més important del món. «És un element fonamental per a les nostres comarques, encara que alguns diguin que és nociu per al territori. Nosaltres el reactivarem, però primer analitzarem fins a quin punt el què va presentar el Govern era seriós o no», explica.\nUn altre dels punts forts del programa dels populars afecta a l’Hospital Joan XXIII, del qual Fernández lamenta que se n’han fet «massa promeses». «Evidentment serà una de les nostres prioritats i que esdevingui un hospital de referència, no només a Tarragona, sinó també per a una part de les comarques de Lleida i del sud de Barcelona», defensa. Segons el cap de llista del PP, el Joan XXIII és un hospital que «té grans professionals en un entorn desfavorable», per la qual cosa en cal millorar les instal·lacions.\nPel que fa a les infraestructures, Fernández defensa que el govern del PP està invertint en carreteres com l’A-27, a diferència de l’executiu català a qui acusa de no haver desdoblat «la immensa majoria de carreteres de la seva titularitat» ni d’haver-hi fet «pràcticament cap inversió» en els darrers vuit anys.\nA més, el cap de llista dels populars ha recordat que el Ministeri de Foment ha anunciat la fi de la concessió dels peatges de l’AP-7, que serà de franc a mitjà termini. «En canvi, el Govern s’ha negat sistemàticament a fer el mateix amb la C-32, que és cabdal per al Baix Penedès. Això es deu a la connivència història que hi ha hagut entre algunes empreses i l’antiga CiU, que ha actuat més de ‘lobby’ d’algunes empreses concretes, que per buscar la gratuïtat de l’autopista», conclou.\nComenta el contingut : Fernández (PP): «Podem recuperar un segon diputat a Tarragona i garantir un canvi a Catalunya»


Arxiu i Edicions > Arxiu Activitat > 2017 > Irrepetible > CV\nMayte Vieta (Blanes, Girona, 1971)\nLa seva formació multidisciplinària li permet treballar diverses tècniques artístiques. Iniciada en el dibuix i la pintura, de seguida es va decantar per la fotografia com a mitjà d'expressió preferent En la seva maduresa artística també s'interessa per l'escultura i la instal·lació visual com una altra forma de plasmar el que li interessa. La seva innata curiositat artística i voluntat de trobar nous camins expressius l'ha portat recentment a assajar les possibilitats narratives de la videocreació.\nDiplomada a l'Escola Massana de Barcelona, va obtenir beques Fundació Banesto, GENCAT de Creació i Pensament de la Generalitat de Catalunya i Endesa. Ha estat guardonada amb el Premi Cañada Blanch i Club Diario de Levante (València, 2000) i el Premi de Fotografia del 46è Salon de Montrouge (París, 2001).\nEl seu treball ha estat present en nombroses exposicions col·lectives i ha fet importants exposicions individuals d'àmbit nacional i internacional entre les quals destaquen les realitzades a Genev´ArtSpace de Ginebra, al Tinglado 2 de Tarragona i a l'Espai Volart, a la Joan Miró i a la Galeria Rocio Santa Cruz de Barcelona. També ha participat en les més destacades fires d'art contemporani d'Europa i té obra en importants col·leccions públiques i privades del món, com ara la Rafael Tous, Artium, Fundación Coca-Cola, Banc Sabadell, Fundació Vila Casas i Fundació La Caixa, entre altres.


Les incidències a la via pública de Mollerussa es podran comunicar a través d’una app a partir del gener – Mollerussa Televisió\nLes incidències a la via pública de Mollerussa es podran comunicar a través d’una app a partir del gener\n5, setembre, 2015\nMés de 200 persones van assistir aquest divendres al Centre Cultural de Mollerussa per escoltar i participar a la conferència anual de l’alcalde, Marc Solsona, que té com a objectiu explicar quin és l’estat actual de la ciutat i també respondre a les preguntes del públic sobre temes municipals.\nPrecisament una de les novetats anunciades té a veure amb la participació ciutadana. D’aquesta manera, l’ajuntament de la capital del Pla d’Urgell posarà en marxa al gener una nova aplicació de mòbil que permetrà als ciutadans estar informats de les incidències que hi pugui haver a la via pública. Una eina que serà bidireccional ja que els veïns també podran posar en coneixement del consistori aquelles deficiències que detectin amb la voluntat que es puguin resoldre.\nL’aplicació de mòbil serà una acció més dins de l’àrea d’urbanisme, que en aquest mandat pretén abordar la millora de la via pública i estudiarà les necessitats de 152 carrers tant a nivell d’asfalt, com de voreres, reducció de barreres arquitectòniques, enllumenat o clavegueram.\nEn el cas del centre històric la proposta anirà més enllà, ja que es preveu dur a terme una consulta popular per decidir, entre d’altres, si es prohibeix la circulació de vehicles en aquest conjunt de carrers o s’aposta per combinar el pas del trànsit rodat i el dels vianants. En aquest sentit, està previst que a finals d’aquest any estigui enllestit el concurs d’idees que servirà per a què els ciutadans puguin comparar els diferents models i sotmetre’ls a votació. L’actuació en aquesta zona tindrà un cost d’un milió d’euros, finançats integrament amb fons propis de l’ajuntament.\nUna de les primeres actuacions previstes es durà a terme a l’entorn del carrer Prat de la Riba, amb l’objectiu de complementar les obres d’adequació d’un pas subterrani per sota de les vies del tren, que començaran aquesta tardor i que tenen com a objectiu comunicar aquesta zona amb la futura estació d’autobusos.\nConferència íntegra de l’alcalde de Mollerussa, Marc Solsona


9:50 am - Saturday, 15 August 2020\nLa directora general de Consum del Ministeri de Sanitat en 2008 i candidata socialista a l’alcaldia d’Alacant en 2007, Etelvina Andreu, no ha assistit aquest dilluns a la comissió de les Corts Valencianes que investiga el finançament electoral del PSPV i Bloc.\nEl president de la comissió, César Jiménez (Podem), ha informat que Andreu, qui estava citada a les 10.30 hores en la citada comissió, ha sigut correctament notificada, per la qual cosa hauria d’haver assistit a aquesta cita. No obstant això, la socialista no s’ha presentat a la sessió, sense que a la taula de la comissió li conste justificació.\nJiménez ha informat també que a la segona compareixent, Gracia Font Martí, no se li ha pogut notificar la citació per no haver tingut accés al seu últim domicili.\nLa resta de les persones citades aquest dilluns, Anabel Trobat, Mario Antonio Barceló i Ana María Kringe, sí han rebut la notificació, segons ha afirmat César Jiménez, qui ha precisat que en el cas de la exalcaldesa de Dénia Ana Kringese li ha notificat fins a tres vegades.\nLa compareixença de Kringe està pendent des de fa setmanes i dimecres passat es va haver d’ajornar la comissió al no haver pogut notificar totes les citacions de compareixences, entre elles les de la exalcaldesa d’Alacant Sonia Castedo i el exalcalde de Gandia Arturo Torró, per als qui es buscarà una altra data.\nA l’inici de la sessió, Jiménez ha lamentat els problemes que estan tenint per a notificar les citacions als compareixents, en part, per “el nivell de precarietat” amb que el que treballen Les Corts, que no tenen accés als fons d’altres institucions.\nDesprés de demanar col·laboració institucional per a poder accedir a alguns dels compareixents citats, Jiménez ha plantejat també la necessitat de valorar quines accions prendre amb aquelles persones que han sigut notificades i no han acudit a les Corts, com és el cas de Etelvina Andreu.\nEn la comissió, que investiga el finançament electoral del PSPV i Bloc en 2007 i 2008 i la seua relació amb l’empresa Crespo Gomar, s’ha acordat per unanimitat ampliar les compareixences perquè assistisquen l’ex director general de Canal 9 Pedro García i l’ex director general Acuamed Arcadio Mateo.\nPrevious articleL’Ajuntament reconeix els èxits dels clubs d’Handbol de Sagunt\nNext articleLa Diputació atraurà els principals ‘influencers’ turístics d’una desena de països en 2019